laion/Wikipedia-Exotic huggingface dataset:
דון יוסף (וילהויקיוסה, אסטוריאס)

דון יוסף (בתעתיק מאסטורית: Don Yuçaf) או דון יוסה (Yuça) הוא רופא יהודי-ספרדי שהתגורר באוביידו, אך מוזכר גם בכמה תעודות מחבל הארץ וילהויקיוסה שבאסטוריאס. הוא הרופא הראשון במחקר ההיסטורי של חבל ארץ זה בהמאה ה-15 ואחד מיהודי אסטוריאס המוכרים ביותר כיום למחקר, ואף הוגדר במאמר כ"רופא החשוב בזמנו בעיר אוביידו". כפי הנראה שאותו "יוסף היהודי", כפי שכונה בכתבים שמזכירים אותו, שגשג מבחינה כלכלית, ועל כך העיד כינויו "דון". בעקבות זאת התעסק בסחר חליפין, הלווה כספים והוזכר אף כמי שחייב שני עגילי זהב לאישה נוצרייה שהתלוננה על חובות שיש לאנשים כלפיה, ואף רכש לבתו חלקת אדמה (עת הופלו היהודים על ידי השלטונות הנוצריים לרעה ונאלצו לשלם מס גדול מאשר הנוצרים על רכישות), בלב השטח שהוגדר כגטו היהודי, שלימים יועדה לבית עלמין לקהילה היהודית הקטנה בוילהקיוסה. LOS JUDIOS DE PALENCIA Rica Amran, Aproximación a la confrontación jurídico-económica entre María de Molina y las aljamas castellanas a finales del siglo XIII y principios del siglo XIV, e-Spania. Revue interdisciplinaire d’études hispaniques médiévales et modernes, 2006-06-14 doi: 10.4000/e-spania.306 Daniel Solares Acebal, LA JUDERÍA DE LA CIUDAD DE OVIEDO Luis Vicente Sánchez Fernández, Los momentos críticos en la salud de los asturianos, La Nueva España, ‏2013-12-04 (בספרדית) DEL CUÁNDO Y EL PORQUÉ DE LOS PRIMEROS JUDÍOS DE OVIEDO אוניברסיטת אוביידו, Noticias históricas sobre los judios en Asturias, UNIVERSIDAD DE OVlEDO doi: https://digibuo.uniovi.es/dspace/bitstream/handle/10651/4641/2073097_371.pdf;jsessionid=543CA1A62E55034F9E7B2101BABBC1AA?sequence=1 Historia de las comunidades judías de ASTURIAS, Revista Maguén Escudo, ‏2014-11-08 (בספרדית) Cuando el Campoamor era un cementerio judío, La Voz de Asturias, ‏2019-12-13 (בספרדית) Medievo (בספרדית)
אהרון אלדו זוהר

אהרון אלדו זוהר (נולד ב־4 באפריל 1939) הוא קצין בצה"ל בדרגת תת-אלוף בדימוס ומנהל ישראלי. שימש כראש מטה פיקוד המרכז ומפקד חטיבת האש 282. אלדו נולד בבנגאזי שבלוב, כבנם הצעיר של מיסה לבית ג'רבי ופנחס זוארץ. ב-14 בנובמבר 1942, במהלך מלחמת העולם השנייה, נהרגו אביו ושניים מאחיו מפצצה שנפלה במרכז העיר. בשנת 1950 עלה לישראל עם אמו ושלושת אחיו שנותרו בחיים. הם נקלטו בשער העלייה והועברו למעברה בנתניה. בשנים 1956 - 1958 למד בפנימייה הצבאית לפיקוד ובביה"ס הריאלי בחיפה. ב־1958 התגייס לחיל התותחנים. ב־1960 סיים בהצטיינות קורס קצינים. בשנים 1960 - 1965 שירת בתפקידי פיקוד שונים בגדוד 403 ובגדוד 404. בשנים 1965 - 1966 התמנה לקצין אג"ם של מפקדת הסיוע בחטיבה 14 באוגדה 36, בפיקודו של אריק שרון. במלחמת ששת הימים לחם עם חטיבה 14 בקרב אום-כתף, בחצי האי סיני. בתקופת מלחמת ההתשה קיבל מינוי חירום של סמג"ד מילואים בגדוד 403 ולאחר מכן מונה לסגן מפקד גדוד 334. במלחמת יום כיפור לחם ברמת הגולן כמפקד גדוד מילואים 412. לאחר מלחמת יום כיפור קיבל את הפיקוד על גדוד 334, ברמת הגולן. בהמשך פיקד על חטיבת האש 282 בגולן, עד סוף שנת 1978. בשנת 1979 מונה למפקד התותחנים של פיקוד מרכז, תחת האלוף משה לוי. לאחר מכן קודם לדרגת תת-אלוף והתמנה לתפקיד ראש המטה של פיקוד מרכז, בתקופת האלוף אורי אור. בסוף 1983 השתחרר מצה"ל והגיש מועמדותו לראשות עיריית נתניה, ברשימה עצמאית. הרשימה זכתה לחמישה מושבים ואלדו כיהן כממלא מקום ראש העיר. בשנים 1986 - 1991 עבד כמנהל פרויקטים וכמנהל תפעול בהמועצה לשיווק פרי הדר. בשנים 1991 - 1993 היה המנהל הראשון של קניון הזהב בראשון לציון. בשנים 1994 - 1999 ניהל פרויקטים בחברת תשלו"ז נכסים של יצחק תשובה. אלדו בוגר תואר ראשון באוניברסיטת תל אביב בהיסטוריה של המזרח התיכון ואפריקה ובמדעי המדינה, ובוגר המכללה לביטחון לאומי. נשוי לרותי, אב לשלושה וסב לשמונה. אלוף בן, האיש שהפגיז את דמשק, במחנה, 8.10.1992. יהודה שלזינגר, עמוד האש, באתר ישראל היום, 11 באוקטובר 2016
יען אסייתי

יען אסייתי (שם מדעי: Struthio asiaticus) הוא מין נכחד של יען ממשפחת היעניים, אשר חי החל מהפליוקן ברחבי תת-היבשת ההודית עד שנכחד במשך ההולוקן ככל הנראה לפני 25,000 עד לפני 8,000 שנה מזמננו, מעט לאחר עידן הקרח האחרון. ממצאים נוספים שלו התגלו אולי במזרח אסיה ובאפריקה אך אלה בעלי קושי זיהוי ונחשבים למוטלים בספק. יענים גם נמצאו על כלי חרס בסין, כך שאולי חיו לצד האדם שם ואולי נכחדו בגללו. היען ידוע משרידים מאובנים חלקיים ושבורים, בעיקר מהודו, מונגוליה, סין וביצי אולי אולי התגלו גם בקזחסטן. מממצאי ה-DNA נראה שהיה שייך לסוג יען (Struthio). הוא תואר למדע בידי החוקר הצרפתי אלפונס מילנה-אדוארד (אנ') ושמו המדעי מרמז על שהתקיים באסיה (בדומה ליען סורי שנכחד בהמשך). יען זה קרוב מעט ליען המצוי ונחשב למעט גדול ממנו. מדידה של מאובני יען אסייתי שהתגלו במרוקו מרמזים שהיה כבד ב-20% מהיען המודרני, אך ממצאים אלה נחשבים במבוטלים, מאחר שהחומר המאובן בהם רעוע מדי. מדיה וקבצים בנושא יען אסייתי בוויקישיתוף יען אסייתי, באתר האנציקלופדיה של החיים (באנגלית) יען אסייתי, באתר GBIF (באנגלית) Buffetaut, E. Feduccia (2022) Buffetaut, E. (2022). Feduccia, A. (ed.). "The First-Named Fossil Ostrich: A Revision of Struthio asiaticus, from the Siwaliks of India". Diversity. 14 (10): 860. doi:10.3390/d14100860
קא"ם

ראשי תיבות בצה"ל. האם התכוונתם ל... קורס אימון מבצעי – שלב בהכשרתו של טייס, לאחר סיום קורס טיס קורס אימון מתקדם – קצין אקדמאי מיוחד – דרגה הניתנת לקצין בעל תואר ראשון המשובץ במקצועו ואינו בוגר קורס קצינים
היפולימניון

ההיפולימניון (ביוונית "היפו" פירושו נמוך ו"לימנוס" פירושו אגם) הוא שכבת המים הצפופה התחתונה באגם מרובד תרמית. אגם מרובד תרמית הוא אגם בו מתקיימות שלוש שכבות הנבדלות זו מזו בין היתר בטמפרטורה ובצפיפות המים. שכבות אלה נוצרות בעונה החמה, כאשר השמש מחממת את פני המים ועצמת הרוח הנמוכה אינה גורמת לערבול עמוד המים עד לעומקו. עומקם והטמפרטורה של השכבות הללו תלויים בקו רוחב, בעונות השנה ובמידת ערבול עמוד המים על ידי הרוחות. השכבה העליונה, האפילימניון (אנ'), היא השכבה בעלת הטמפרטורה הגבוהה ביותר והצפיפות הנמוכה ביותר. התרמוקלינה או המטלמניון, היא שכבת ביניים המפרידה בין השכבה העליונה לשכבה התחתונה. השכבה התחתונה, ההיפולמניון, שלא באה במגע עם קרינת השמש, היא השכבה בעלת הטמפרטורה הנמוכה ביותר והצפיפות הגבוהה ביותר. להיפולימניון מספר מאפיינים הנגזרים מהיותו מנותק מהסביבה החיצונית: היעדר אור אשר אינו מאפשר קיום פוטוסינתזה. ריכוז החמצן במים יורד בהדרגה כתוצאה מפעילות החיידקים המפרקים חומר אורגני וצורכים לצורך זה חמצן. היעדר חמצן (היפוקסיה או אנוקסיה) אינו מאפשר התפתחות צומח ובעלי חיים. טמפרטורה נמוכה ואחידה. צפיפות מים גבוהה. בעונות הקרות, כאשר עוצמת קרני השמש נחלשת ועצמת הרוח מתגברת, השכבה העליונה מתקררת, הרוח יוצרת זרמי עומק המערבלים את מי האגם והטמפרטורה של שלוש השכבות משתווה. תופעה זאת מכונה היפוך. באגמים מסוימים ההיפוך עשוי להתרחש יותר מפעם אחת בשנה. ההיפוך מאפשר העברת חמצן וחומרי מזון בין האפילמניון להיפולימניון. מטלימניון ריבוד תרמי אגם הכינרת : זרמים פנימיים באגם כנרת-שכוב תרמי
אמיטוקיון

אמיטוקיון (שם מדעי: Ammitocyon) הוא סוג נכחד של טורף מהמשפחה כלבי דוב, אשר התקיים באירופה סוף המיוקן שלפני 9.1 מיליון שנה. הסוג ידוע משלדים מאובנים כמעט שלמים שהתגלו במדריד, ספרד והוא תואר למדע ב-2021 בידי Morales ואנשיו. שם הסוג ניתן לכבוד האלה המצרית אמות, אשר הייתה בחציה היפופוטם, תנין ואריה בנוסף על הסיומת "cyon" - כלב ביוונית עתיקה. הסוג הכיל מין אחד - Ammitocyon kainos, שפירושו: "חדש" מיוונית עתיקה. טורף זה היה היפרקרניבור בהתבסס על מבנה שיניו וגודל ניביו הארוכות והחדות ששימשו לקריעת בשר. הוא הגיע לגודל של אריה ממוצע במשקל 230 ק"ג והיה בעל חוטם ולסת גדולים וקצרים באורכם עם מפתח פה רחב, ומה מעט לזה של הברבורופליס. היו לו גפיים חזקות עם מפרקים מחוזקים ואולי גם טפרים נשלפות כשל חתוליים . מגאריקיון - טורף קרוב שהתגלה לצידו במדריד. אמיטוקיון, באתר GBIF (באנגלית) Salesa, Manuel J.; Antón, Mauricio; Morales, Jorge; Peigné, Stéphane (2012). "Systematics and phylogeny of the small felines (Carnivora, Felidae) from the Late Miocene of Europe: a new species of Felinae from the Vallesian of Batallones (MN 10, Madrid, Spain)". Journal of Systematic Palaeontology. 10 (1): 87–102. Jorge Morales, Juan Abella, Oscar Sanisidro & Alberto Valenciano (2021) Ammitocyon kainos gen. et sp. nov., a chimerical amphicyonid (Mammalia, Carnivora) from the late Miocene carnivore traps of Cerro de los Batallones (Madrid, Spain), Journal of Systematic Palaeontology, 19:5, 393-415, DOI: 10.1080/14772019.2021.1910868
גלדיס נייט

גלדיס מריה נייט (באנגלית: Gladys Maria Knight; נולדה ב-28 במאי 1944) היא זמרת, שחקנית ואשת עסקים אמריקאית. נודעה בעיקר בשל הלהיטים שהקליטה בין שנות ה-60 לשנות ה-80, אשר הקנו לה את הכינוי "קיסרית הנשמה" ("Empress of Soul"). נייט נולדה באטלנטה, ובילדותה שרה במקהלת הכנסייה המקומית. היא התפרסמה לראשונה בגיל שמונה כאשר זכתה בתוכנית הטלוויזיה "The Original Amateur Hour". באותה שנה החלה להופיע יחד עם אחיה מרלד ובני דודיה ויליאם גסט ואדוארד פאטן. בהמשך הקימו הארבעה את להקת "גלדיס נייט והפיפס" שהתקיימה ברציפות עד 1989. שניים משירי הלהקה הגיעו למקום הראשון בבילבורד הוט 100: "Midnight Train to Georgia" ו-"That's What Friends Are For"). לאחר התפרקות הלהקה הופיעה נייט כאמנית סולו. אחד עשר סינגלים שלה הגיעו למקום הראשון במצעד שירי ה-R&B/היפ-הופ, שישה אלבומים שלה הגיעו למקום הראשון במצעד אלבומי ה-R&B/היפ-הופ. היא זכתה בשבעה פרסי גראמי (שלושה עם הפיפס וארבעה כאמנית סולו), ונכנסה להיכל התהילה של הרוק אנד רול יחד עם הפיפס. שניים משיריה ("I Heard It Through the Grapevine" ו-"Midnight Train to Georgia") הוכנסו להיכל התהילה של הגראמי בשל ערך "היסטורי, אמנותי ומשמעותי". היא גם הקליטה את שיר הנושא לסרט ג'יימס בונד מ-1989 "רישיון להרוג". מגזין הרולינג סטון דירג את נייט בין 100 הזמרים הגדולים בכל הזמנים. מדיה וקבצים בנושא גלדיס נייט בוויקישיתוף אתר האינטרנט הרשמי של גלדיס נייט גלדיס נייט, ברשת החברתית פייסבוק גלדיס נייט, ברשת החברתית אקס (טוויטר) גלדיס נייט, ברשת החברתית אינסטגרם גלדיס נייט, במסד הנתונים הקולנועיים IMDb (באנגלית) גלדיס נייט, באתר AllMovie (באנגלית) גלדיס נייט, באתר Rotten Tomatoes (באנגלית) גלדיס נייט, במסד הנתונים הקולנועיים KinoPoisk (ברוסית) גלדיס נייט, באתר אפל מיוזיק (באנגלית) גלדיס נייט, באתר ספוטיפיי גלדיס נייט, באתר Last.fm (באנגלית) גלדיס נייט, באתר AllMusic (באנגלית) גלדיס נייט, באתר MusicBrainz (באנגלית) גלדיס נייט, באתר דיזר גלדיס נייט, באתר Discogs (באנגלית) גלדיס נייט, באתר Songkick (באנגלית) גלדיס נייט, באתר Genius גלדיס נייט, באתר אנציקלופדיה בריטניקה (באנגלית) "The Voice, Winter 2007, Society of Singer's 16th Ella Awards" "Empress of Soul" Gladys Knight will be giving a special performance at Morongo Casino, Resort & Spa, November 7" "Gladys Knight". Grammy.com. Retrieved June 8, 2020. "GRAMMY Awards: Here Are the 2018 GRAMMY Hall of Fame Inductees" "GRAMMY Living History Moments With Gladys Knight" "100 Greatest Singers of All Time"
אפקט מעל הממוצע

בענף הפסיכולוגיה החברתית, אפקט מעל הממוצע או אשליית העליונות, הוא הטיה קוגניטיבית ומוטיבציונית בשירות העצמי, לפיה אנשים נוטים להעריך את עצמם באופן מובהק מעל לממוצע בהשוואה לאחרים. אשליית העליונות היא אחת מני אשליות חיוביות רבות הניכרות בחקר האינטליגנציה, בביצוע יעיל של משימות ומבחנים, ומאפיינים אישיים ותכונות אישיות רצויות. אפקט המאופיין בהיעדר מתאם בין מדדים אובייקטיביים של מידת הדיוק בהחלטת הפרט לבין רמת הביטחון שלו באותה החלטה קרוי אפקט ביטחון יתר. אחד ההסברים המרכזיים במחקר הוא שתופעה זו מהווה הטיה לטובת העצמי (Self-serving bias). משמע, לאדם יש נטייה מוטיבציונית שעיקרה שמירה על דימוי עצמי חיובי. האדם נוטה לראות עצמו באור חיובי ולהסיק מסקנות המשמרות או מחזקות את צרכיו ואת ערכו האישי. לדוגמה, טיילור ובראון (1988) טוענים במחקרם כי אשליה חיובית על העצמי מאפשרת להתמודד עם תסכולים בחיי היומיום ואף מקדמת רווחה נפשית. הסברים אחרים רואים את אפקט ה'טוב מהממוצע' כנובע מהטיה קוגניטיבית ולא מהטיה מוטיבציונית. האדם אינו מעריך עצמו באמת כמעל הממוצע אלא ישנן טעויות קוגניטיביות אשר מביאות להטיה. הטעויות מבוססות על הערכות לא רציונליות שנעשות בשלב קבלת החלטות, לדוגמה, בשל זמינות בזיכרון של מידע על העצמי יותר ממידע על האחר או בשל כישלון בהערכה סטטיסטית של סיכויי האחר אשר מובילים להטיה. התופעה ידועה גם בשמות הטיית העליונות, ותחושת העליונות היחסית. אפקט דאנינג-קרוגר הוא צורה של עליונות אשלייתית שמפגינים אנשים במשימה שבה רמת המיומנות שלהם נמוכה. אפרת אמתון, אפקט ה'טוב מהממוצע' בילדים, ‏2011 תאוריית ההשוואה החברתית היוריסטיקת הזמינות ריאליזם נאיבי (פסיכולוגיה) האדרה עצמית Mark D. Alicke, Global self-evaluation as determined by the desirability and controllability of trait adjectives., Journal of Personality and Social Psychology 49, 1985-12, עמ' 1621–1630 doi: 10.1037/0022-3514.49.6.1621 Gifford W. Bradley, Self-serving biases in the attribution process: A reexamination of the fact or fiction question., Journal of Personality and Social Psychology 36, 1978-01, עמ' 56–71 doi: 10.1037/0022-3514.36.1.56 Don A. Moore, Deborah A. Small, Error and bias in comparative judgment: on being both better and worse than we think we are, Journal of Personality and Social Psychology 92, 2007-06, עמ' 972–989 doi: 10.1037/0022-3514.92.6.972 Shelley E. Taylor, Jonathon D. Brown, Illusion and well-being: A social psychological perspective on mental health., Psychological Bulletin 103, 1988, עמ' 193–210 doi: 10.1037/0033-2909.103.2.193 Don A. Moore, Not so above average after all: When people believe they are worse than average and its implications for theories of bias in social comparison, Organizational Behavior and Human Decision Processes, Special Issue on Social Comparison Processes 102, 1 בינואר 2007, עמ' 42–58 doi: 10.1016/j.obhdp.2006.09.005 ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
מתקפות הטילים הרוסיות באוקראינה (2022)

בתחילת חודש אוקטובר 2022, כחלק ממלחמת רוסיה-אוקראינה, החלה רוסיה לבצע גלי תקיפות של דאוני תקיפה (אנ') וטילי שיוט ברחבי אוקראינה, רובן בין התאריכים 10–12, 21–22 ו-31 באוקטובר. רוב המטרות שנפגעו היו מבנים אזרחיים ותשתיות אנרגיה חיוניות, כולל דיווחים על פגיעות בתוך הערים, בין היתר בקייב הבירה, לאחר שלא בוצעו בה תקיפות מאז יוני 2022. ב-15 בנובמבר החלו גלי תקיפה נוספים. לקראת סוף נובמבר 2022 ציין ראש ממשלת אוקראינה, דניס שמיהל, שכמחצית מתשתיות האנרגיה האוקראיניות הושמדו, דבר שהותיר מיליוני אזרחים אוקראינים ללא חשמל. במהלך התקיפות נהרגו כמה עשרות אזרחים ונפצעו מאות, בהם נשים וילדים. לפי מינהל המודיעין הכללי של משרד ההגנה האוקראיני, כוחות רוסיים קיבלו פקודות מהקרמלין להתכונן למתקפת טילים מסיבית על תשתיות אוקראיניות אזרחיות ב-2 וב-3 באוקטובר. ההתקפות החוזרות ונשנות על תחנות הכוח באוקראינה גרמו לפגיעה כלכלית ותשתיתית באוקראינה, דבר המשפיע על מיליוני אזרחים בתקופת החורף. הייתה הנחה שהאסטרטגיה הרוסית כוונה לשבירת המוראל של אזרחי אוקראינה, ועל ידי כך להביא לכך שהמלחמה תסתיים. ההתקפות הרוסיות גררו גינויים מהקהילה הבינלאומית, כשהנציבות האירופית כינתה את ההתקפות "ברבריות" ב-10 באוקטובר, ואף הכריזה על רוסיה כעל "מדינה תומכת טרור" ב-23 בנובמבר. המזכיר הכללי של נאט"ו, ינס סטולטנברג, תיאר את המתקפות ב-11 באוקטובר כ"מחרידות וחסרות הבחנה". נשיא אוקראינה וולודימיר זלנסקי תיאר את ההתקפות כ"רוע מוחלט" ו"טרוריזם". בעקבות הישנות התקיפות, החלו מדינות ברית נאט"ו להעביר מערכות הגנה אוויריות חדשות לאוקראינה. ראש ממשלת ישראל, יאיר לפיד, "גינה בחריפות" את הפגיעה באזרחים. במהלך התקיפות פגעו שני טילים בדרום-מזרח פולין בסמוך לגבול האוקראיני. ככל הנראה מדובר בטילי יירוט אוקראיני מסוג s-300 שמערכת ההשמדה העצמית שלהם לא פעלה לאחר שהחטיאו את מטרתם. בנוסף, מספר טילים רוסיים פגעו בשטחה של מולדובה. הבליץ פגיעת הטילים בפולין (2022) טענות לפשעי מלחמה בפלישה הרוסית לאוקראינה הפיצוץ בגשר קרים (2022) מדיה וקבצים בנושא מתקפות הטילים הרוסיות באוקראינה בוויקישיתוף ציקי ברנדוין, ‏השקט שוב הופר בקייב: מתקפת טילים רוסית מסיבית, באתר כיכר השבת, 31 באוקטובר 2022 אחרי ההשפלה הרוסית בחרסון: 100 טילים על קייב וערים ברחבי אוקראינה, באתר ynet, 15 בנובמבר 2022 3 הרוגים בהפצצה בקייב, רוסיה תקפה מחלקת יולדות והרגה תינוק בן יומיים, באתר ynet, 23 בנובמבר 2022 סוכנויות הידיעות, ‏לפחות 11 הרוגים בהפצצה על קייב; פוטין מאיים: "התגובה תהיה קשה", באתר מעריב אונליין, 10 באוקטובר 2022 Russia launches another wave of rocket, drone and missile strikes across Ukraine, מתוך אתר הגארדיאן, 17 בנובמבר 2022 (באנגלית) Russia has been planning missile strikes on Ukrainian infrastructure since early Oct - intelligence, מתוך אתר ukrinform.net (באנגלית) רויטרס, ‏הטמפרטורות צונחות מתחת לאפס, ומיליוני אוקראינים מנותקים מחשמל, באתר מעריב אונליין, 18 בנובמבר 2022 מתקפת מל"טים בקרים; קייב נערכת לחורף קפוא: "הפסקות חשמל עד סוף מרץ, תאגרו שמיכות", באתר ynet, 22 בנובמבר 2022 רויטרס‏, האיחוד האירופי הגדיר את רוסיה "מדינה תומכת טרור", באתר וואלה, 23 בנובמבר 2022 ברק רביד‏, לפיד גינה את רוסיה; השגרירות הרוסית: "ישראל שתקה במשך 8 שנים על תקיפות אוקראינה", באתר וואלה, 10 באוקטובר 2022
קבוצת השווים

קבוצת השווים היא קבוצה חברתית המורכבת מבני אותו גיל, אותו סטטוס חברתי או בעלי תחומי עניין משותפים. לגיל ההתבגרות יש תפקיד בגיבוש הזהות האישית, ברכישת מעמד שונה במשפחה ורכישת אוטונומיה רבה יותר בעולם שמחוץ למשפחה. על תהליך החיברות של נערים בגיל ההתבגרות משפיעים ארבעה "סוכני חיברות": הוריו (משפחתו), בית הספר, אמצעי התקשורת וקבוצת השווים. עד גיל בית הספר, ההשפעה הרבה ביותר היא של המשפחה, מגיל הכניסה לבית הספר מתחלקת ההשפעה בין המשפחה לבית הספר בתוספת השפעה מהחברים הקרובים ובגיל ההתבגרות עולה השפעתה של קבוצת השווים על חשבון המשפחה ובית הספר, אם כי גם להם יש תפקיד. למונח "קבוצת השווים" יש שלוש משמעויות: קבוצת בני הגיל - שיוך טכני של כל המתבגרים בסביבה הקרובה והרחוקה, בארץ ובעולם, שנמצא יחד עם המתבגר בשלב התפתחותי דומה של ההתבגרות. קבוצה זו קובעת למתבגר נורמות אוניברסליות, מייצרת עבורו נושאים להזדהות וחיקוי בכל התחומים: עמדות, התנהגות, נטיות וכדומה. מאחר שמדובר בקבוצה ענקית היא יכולה להציע למתבגר מגוון רחב של אפשרויות לחיקוי והזדהות, מהן כל מתבגר יכול לבחור. קבוצת החברים - קבוצת בני הגיל החברים במסגרות פורמליות והבלתי פורמליות בהן המתבגר נמצא (כיתה, תנועת נוער, שכונה). בחלק ממסגרות אלו יהיה מבוגר סמכותי (מורה, מדריך). הפעילות המשותפת, התקשורת הבין אישית והאינטראקציה בין חברי הקבוצה נותנת למתבגר אפשרות לתרגל תפקוד של מבוגר בתוך חברה. לרוב המתבגר לא יכול לבחור את חבריו למסגרת, זוהי קבוצה פתוחה לכל מי שנמצא במסגרת, ולכן תפקידה הרגשי עבורו מוגבל. קבוצת החברים מתוך בחירה - קבוצה המורכבת לעיתים ממספר תתי-קבוצות הקרויות "חבורות". קבוצת השווים שונה ממשפחה בכך שהיא מאפשרת לילדים לפעול ללא השגחתם הישירה של ההורים, תוך עצמאות (חלקית). סוד קסמה של קבוצת השווים היא מתן היכולת לחבריה לעסוק בפעילויות שנאסרו עליהם על ידי עולם המבוגרים (לרוב הורים ומורים). פעילות במסגרת חברת השווים מאפשרת לילדים ליצור לעצמם זהות עצמית המנותקת מהזהות השיוכית שקיבלו במשפחתם ומכשירה אותם ליצור לעצמם מארג של יחסים חברתיים בכוחות עצמם. יחד עם זאת יש לזכור שהשפעת המשפחה על חבריה הצעירים נשמרת לרוב, ולכן המשפחה וחברת השווים מסוגלות לחיות בכפיפה האחת עם השנייה. יש מקרים בהם קבוצת השווים הופכת לתחליף מלא (או כמעט מלא) למשפחה, והמתבגר רואה בה את קבוצת ההתייחסות הבלעדית שלו, התופעה מודגשת בחברות מהגרים, דוגמה היא תיאור המצב במחזמר סיפור הפרברים בו נוצרה חבורת רחוב בעלת תת-תרבות משלה. ישנם מקרים בהם קבוצת השווים מפתחת לעצמה סוציולקט (שפה ייחודית). התפתחות חברתית קשרים בין-אישיים הקלה חברתית ג'ון משוניס, סוציולוגיה, הוצאת האוניברסיטה הפתוחה, 1999. מדיה וקבצים בנושא קבוצת השווים בוויקישיתוף דרק סיברס: איך להתחיל תנועה – הרצאה באנגלית על אומץ ומנהיגות חברתית בקבוצת השווים מאתר TED עם כתוביות בעברית
'Till I Collapse

'Till I Collapse הוא שיר של הראפר האמריקאי אמינם בהשתתפות הראפר והזמר האמריקאי נייט דוג, שיצא לאור ב-26 במאי 2002, כחלק מאלבום האולפן הרביעי של אמינם, The Eminem Show. אף על פי שמעולם לא יצא כסינגל, השיר הופיע במצעדים מספר פעמים ברחבי העולם והוא השיר השני המושמע ביותר של אמינם בפלטפורמת ספוטיפיי, עם למעלה מ-1.4 מיליארד השמעות, נכון לנובמבר 2022. אף על פי שלא יצא כסינגל, השיר התברג בכמה הזדמנויות במצעדים כאשר אלבומים אחרים של אמינם יצאו לאור. ב-2012 זכה השיר בתואר הפלטינה הכפולה מטעם איגוד תעשיית ההקלטות האמריקאי על מכירת 2,000,000 עותקים בארצות הברית. אחריו הגיעו חמישיות פלטינה ב-2018 ופלטינה מתומנת ב-2022. כשהסינגל "Shake That" של אמינם (גם הוא בהשתתפות נייט דוג) יצא בשנת 2006, שירים שונים של אמינם נכנסו למצעדים ברחבי העולם בשנית באותו שבוע, ובהם "'Till I Collapse". השיר הגיע למקום ה-192 במצעד הסינגלים הבריטי ב-15 באפריל 2006. בשנת 2008, הופיע השיר בסדרת הטלוויזיה של רשת HBO,‏ De La Hoya/Pacquiao 24/7. ב-2009, הופיע בפרסומת למשחק Call of Duty: Modern Warfare 2. הפרסומת העלתה משמעותית את מכירות ההורדות הדיגיטליות של השיר ברחבי העולם. בבריטניה, מכר השיר כמות מספקת של עותקים על מנת להיכנס מחדש באותו שבוע (21 בנובמבר 2009) למקום ה-73, ולקבוע שיא חדש במצעד. המתאגרף שיין מוזלי השתמש בשיר הזה כשיר הכניסה שלו לקרב מול פלויד מייוות'ר, וכך גם שיין קארווין בקרב שלו מול ג'וניור דוס סנטוס. מגיש ליגת ה-MLB ג'סי ליטש השתמש בשיר כמוזיקת הכניסה שלו במהלך עונת 2011. השיר שימש גם בקרדיטים של הבכורה של עונה 8 של סדרת הטלוויזיה "הפמליה". הוא שימש גם בספטמבר 2011 בטריילר ובפסקול של הסרט "פלדה אמיתית", ובטריילרים שונים לסרטו של אוליבר סטון "בלי חוקים". במהלך עונת 2013–2014 של ה-NBA, השיר שימש במהלך ההיכרות של קבוצת ברוקלין נטס. הוא נמצא בשימוש כבר מספר שנים על ידי מועדון הכדורגל הפורטוגלי בנפיקה ליסבון במשחקי בית כאשר הקבוצה נכנסת למגרש המשחקים כדי להתחמם. מידע על היצירה "'Till I Collapse" באתר מיוזיק בריינז סרטון השיר "'Till I Collapse" באתר יוטיוב "Chart Log UK: E-40 - E-Z Rollers". zobbel.de. אורכב מ-המקור ב-4 באוקטובר 2013. נבדק ב-3 בינואר 2011. {{cite web}}: (עזרה) Gold & Platinum, RIAA (באנגלית אמריקאית) eminem - till i collapse (Manny Pacquiao& De La Hoya Video) (באנגלית), נבדק ב-2022-09-07 "Most Popular Workout Songs of All Time on Spotify". Billboard. 1 במרץ 2019. נבדק ב-2019-03-01. {{cite journal}}: (עזרה) "Net knives". Walkup Music. נבדק ב-29 בספטמבר 2011. {{cite web}}: (עזרה)
גביע העולם בכדורגל נשים 1995

גביע העולם בכדורגל נשים 1995 (אנגלית: 1995 FIFA Women's World Cup) הוא גביע העולם בכדורגל נשים השני שארגנה פיפ"א. הטורניר נערך בשוודיה, החל ב-5 ביוני והסתיים ב-18 ביוני 1995. גביע עולם זה הוא סיום של משחקי מוקדמות שהחלו באוגוסט 1994, שבהם שיחקו 55 נבחרות לאומיות. שוודיה נבחרה לארח את הטורניר, ובכך הייתה למדינה הראשונה שאירחה גם את גביע העולם לגברים וגם את גביע העולם לנשים. טורניר זה אופיין במספר צופים נמוך יחסית לשאר גביעי העולם לנשים, כאשר ממוצע הצופים למשחק עמד על 4,316 איש בלבד. בנוסף, המשחק בין ניגריה לקנדה בשלב הבתים, הוא המשחק בעל מספר הצופים הקטן ביותר בתולדות גביע העולם לנשים (250 איש), ומשחק הגמר של הטורניר הוא הגמר הכי פחות נצפה בהיסטוריה של המפעל - 17,158 צופים. משחק הגמר נערך באצטדיון רוסונדה (בו שוחק גם גמר מונדיאל 1958), והפגיש את נבחרות גרמניה ונורווגיה, לה זו הייתה הופעה שנייה ברציפות בגמר. במשחק עצמו, כבשו הנורווגיות שני שערים צמודים בדקות ה-37 וה-40, והבטיחו את הזכייה בגביע. האגה רייסה, שכבשה את השער הראשון בגמר, זכתה בפרס השחקנית המצטיינת של הטורניר, בעדו חברתה לנבחרת אן קריסטין אהרונס, סיימה כמלכת השערים. חמישה אצטדיונים, בחמש ערים שונות, נבחרו לארח את משחקי גביע העולם. שני חצאי הגמר נערכו באצטדיון האולימפי של הלסינגבורג ובארוסואלן בוסטרוס ומשחק הגמר נערך באצטדיון רוסונדה, הנמצא בפרוורי סטוקהולם. בסך הכל, נכבשו במהלך הטורניר 99 שערים על ידי 58 שחקניות שונות, בעוד אף אחד מהם לא היה שער עצמי. להלן מוצגות הכדורגלניות שהבקיעו שלושה שערים ומעלה במהלך הטורניר: 6 שערים נורווגיהאן קריסטין אהרונס 5 שערים נורווגיההאגה רייסה 3 שערים נורווגיהמריאן פטרסן נורווגיהקריסטין סנדברג דנמרקגיטה קרוג גרמניהבטינה ויגמן גרמניההיידי מוהר ארצות הבריתטיפני מילברט ארצות הבריתטישה ונטוריני ארצות הבריתקריסטין לילי הרפובליקה העממית של סיןשיי גויהונג מדיה וקבצים בנושא גביע העולם בכדורגל נשים 1995 בוויקישיתוף גביע העולם בכדורגל נשים 1995, באתר פיפ"א
La Canción

La Canción (בעברית: השיר) הוא שיר של הזמר הקולומביאני ג'יי באלווין והראפר והזמר הפוארטו ריקני באד באני. השיר יצא לאור ב-2 באוגוסט 2019 כסינגל השני מתוך אלבום האולפן המשותף שלהם, Oasis. הוא הגיע למקום הראשון במקסיקו ובמצעד השירים הלטיניים. בדומה לשאר שירי האלבום, "La Canción" הגיע למצעד השירים הלטיניים של בילבורד, ונכנס למקום העשירי. לאחר מכן, טיפס השיר למקום הראשון בשבוע של 30 בנובמבר 2019. זה השיר השביעי של ג'יי באלווין והשלישי של באד באני שהגיע למקום הראשון במצעד. "La Canción" הוא הסינגל השני מתוך Oasis שנכנס למצעד הבילבורד הוט 100, כשהגיע למקום ה-98 ולאחר מכן קבע את שיאו במקום ה-84. הווידאו קליפ ל-"La Canción" יצא לאור ב-14 באוקטובר 2019 ובוים על ידי קולין טילי. הוא צולם בתוך מועדון והעלילה שלו סובבת סביב הפער שמתרחש כאשר מערכת יחסים מסתיימת. "Radio Date: 02/08/2019 - "La Canción"" (באיטלקית). נבדק ב-8 בספטמבר 2019. {{cite web}}: (עזרה) "Radio Date: 2-08-2019" (באיטלקית). ארכיון מ-4 בספטמבר 2019. נבדק ב-3 באוגוסט 2019. {{cite web}}: (עזרה) Caulfield, Keith. "J Balvin & Bad Bunny's 'Oasis' Makes Streaming Splash at No. 1 on Top Latin Albums". Billboard. נבדק ב-1 בדצמבר 2019. {{cite journal}}: (עזרה) Bustios, Pamela. "J Balvin & Bad Bunny Sing Their Way to the Top of Hot Latin Songs". Billboard. נבדק ב-1 בדצמבר 2019. {{cite journal}}: (עזרה) Suarez, Gary. "Bad Bunny And J Balvin's 'La Cancion' Climbs Back Up Billboard's Latin Charts". Forbes. "Bad Bunny & J Balvin Tell an Emotional Ghost Story in 'La Canción' Video". Billboard. Shaffer, Claire (14 באוקטובר 2019). "J Balvin, Bad Bunny Weep Over Their Exes in the Club on 'La Cancion'". Rolling Stone. {{cite journal}}: (עזרה) "J Balvin and Bad Bunny Share "La Canción" Video". Complex.